**Ellen Ochoa** (født 1958) er en amerikansk ingeniør, tidligere astronaut og tidligere direktør for Johnson Space Center. I 1993 ble Ochoa den første latin-amerikanske kvinnen som dro til verdensrommet da hun tjenestegjorde på et ni dagers langt oppdrag ombord på *Discovery*-romfergen. Ochoa ble direktør for senteret da den forrige direktøren Michael Coats pensjonerte seg, 31. desember 2012. Hun var Johnson Space Center sin første latin-amerikanske direktør og andre kvinnelige direktør.

Tidlig liv og utdanning
-----------------------

Ellen Lauri Ochoa ble født den 10. mai 1958 i Los Angeles, California til Joseph og Rosanne (née Deardorff) Ochoa. Besteforeldrene hennes emigrerte fra Sonora, Mexico til Arizona og senere til California hvor faren hennes ble født.  Hun vokste opp i La Mesa, California hvor hun var det mellomste barnet av fem.

Hun ble uteksaminert fra Grossmont High School i El Cajon i 1975. Mens hun gikk på videregående skilte foreldrene seg og hun bodde sammen med moren og brødrene.

Ochoa mottok en bachelorgrad i fysikk fra San Diego State University og ble uteksaminert Phi Beta Kappa i 1980, før hun oppnådde en mastergrad og en doktorgrad fra Stanford Department of Electrical Engineering i 1981 og 1985.

Karriere
--------

### Forskning

Som doktorgradsstudent ved Stanford, og senere som forsker ved Sandia National Laboratories og Ames Research Center, undersøkte hun optiske systemer for utførelse av informasjonsbehandling. Ved Ames Research Center ledet hun en forskningsgruppe som primært jobbet med optiske systemer for automatisert romutforskning. Ved Sandia brukte hun det hun visste om optikk på forskningen som ble gjort på atomvåpen. Hun patenterte et optisk system for å oppdage defekter i repeterende mønster og er medoppfinner på tre patenter for et optisk inspeksjonssystem, en optisk objekt-gjenkjenningsmetode og en metode for fjerning av støy i bilder.  

  

Som sjef for Intelligent Systems Technology Branch ved Ames, hadde hun asvar for 35 ingeniører og forskere i forskning og utviklingen av beregningssystemer for romfartsoppdrag. Hun har presentert en rekke artikler på tekniske konferanser og i vitenskapelige tidsskrifter.

### NASA

 Ellen Ochoa ombord Discovery-romfergen under oppdraget STS-56.
I 1985 sendte hun inn en søknad til NASA Astronaut-programmet, som ble vurdert under utvelgelsesprosessen i 1987. Hun nådde intervju-stadiet, men ble ikke valgt. Hun holdt søknaden oppdatert, og fikk også flysertifikat for å få operativ erfaring. Hun ble invitert til intervju igjen under neste utvelgelse, og ble da valgt ut til å være en del av 1990-astronaut-klassen.

Ochoa ble valgt av NASA i januar 1990 og ble astronaut i juli 1991. Hennes tekniske oppdrag i Astronautkontoret inkluderte å tjene som mannskapsrepresentant for flyprogramvare, maskinvare og robotikk, assistent for romstasjonen til sjefen for Astronautkontoret, ledende romfartøyskommunikator (CAPCOM) i operasjon-senteret og fungere som nestleder for Astronautkontoret. 

Hun ble den første latin-amerikanske kvinnen som dro til verdensrommet  da hun tjenestegjorde på et ni dagers langt oppdrag ombord på Space Shuttle *Discovery* i 1993. Hensikten med romferge-oppdraget var å studere jordens ozonlag. Ochoa, en veteran fra fire romflyvninger, har registrert nesten 1000 timer i verdensrommet. Hun var oppdragsspesialist på STS-56 (1993), var nyttelastsjef på STS-66, og var oppdragsspesialist og flyingeniør på STS-96 og STS-110 i 2002.   Ochoa var i operasjon-senteret under *Columbia-*katastrofen og var en av de første som ble informert om TV-dekning som viste *Columbias* oppløsning.

Fra 2007, etter å ha pensjonert seg fra romfartøyoperasjoner, fungerte hun som visedirektør for Johnson Space Center, og hjalp til med å administrere og lede Astronautkontoret og luftfartøy-operasjoner. 1. januar 2013 ble Ochoa den første latinamerikanske og andre kvinnelige direktøren for Johnson Space Center.

Nasjonal tjeneste
-----------------

Hun ble i perioden 2018-2020 utnevnt som nestleder av det Nasjonale forskingsstyret i USA. Hun leder for tiden komiteen som vurderer nominasjoner til den nasjonale medaljen for teknologi og innovasjon.

Personlig liv
-------------

Ochoa er gift med Coe Miles, en åndsrett-advokat. De har to sønner. Hun er en klassisk fløytist og spilte med Stanford Symphony Orchestra, hvor hun mottok Student Soloist Award. Mens hun var på grunnivå ved San Diego State University, spilte hun fløyte i to år som en del av universitetets marsjband og i fem år som medlem av universitetets blåseensemble. Hun tok med seg en fløyte på sitt første oppdrag til verdensrommet.

Anerkjennelse
-------------

 Ochoa i 2014
Ochoa Middle School i Pasco, Washington, Ellen Ochoa Elementary School i Cudahy, CA og Ánimo Ellen Ochoa Charter Middle School i East Los Angeles er alle navngitt i hennes ære. I tillegg har Grand Prairie, Texas Ellen Ochoa STEM Academy ved Ben Milam Elementary School og Pico Rivera, California har Ellen Ochoa Prep Academy. Union Public Schools i Tulsa har også oppkalt en ny barneskole etter henne.

Et flagg med rakettlogoen til Ochoa Middle School, fløy med henne i april 2002 ombord på *Atlantis*-romfergen i et 11-dagers oppdrag til den internasjonale romstasjonen. Hun returnerte flagget til skolen da hun besøkte den som en spesiell gjest ved innvielsen i 2002, og det er på permanent framvisning.

Hun har mottatt mange priser, blant annet NASAs Distinguished Service Medal (2015), Exceptional Service Medal (1997), Outstanding Leadership Medal (1995) og Space Flight Medal (2002, 1999, 1994, 1993). Ochoa og Michael Foale ble annonsert som 2017-klassen i USAs astronaut Hall of Fame. Ochoa ble anerkjent i *Hispanic Executives* 2017 Best of the Boardroom-utgave for sitt arbeid som styreleder for Johnson Space Center. Hun ble innført i International Air and Space Hall of Fame sin 2018-klasse.

Ochoa er stipendiat ved American Association for the Advancement of Science, American Institute of Aeronautics and Astronautics, National Academy of Inventors, og Optica.

En animert versjon av henne ble brukt i 2019-episoden "Astronaut Ellen Ochoa" av barne-tv-programmet, *Ready Jet Go!*.

Referanser
----------

1. 1 2 3 4   lemelson.mit.edu[Hentet fra Wikidata]
2. 1 2 3 4 5 6   searchpub.nssc.nasa.gov[Hentet fra Wikidata]
3. ↑   www.aaas.org[Hentet fra Wikidata]
4. ↑   www.nasa.gov[Hentet fra Wikidata]
5. 1 2 3 4 5 6 7 8  «Astronaut Bio: Ellen Ochoa» (PDF). NASA. Besøkt 30. april 2021.
6. ↑  «Space Today Online – Man In Space Firsts – table of contents». Besøkt 8. oktober 2019.
7. ↑  «Ochoa Named Johnson Space Center Director: Coats to Retire». Besøkt 27. november 2017.
8. ↑  «Ellen Ochoa». Besøkt 30. mai 2020.
9. ↑  Hasday, Judy L. *Ellen Ochoa*. New York, NY. ISBN 978-1-4381-4611-9. OCLC 913784636.
10. ↑  Iverson, Teresa (2006). *Ellen Ochoa*. Heinemann-Raintree Library.
11. ↑  «CSU Alumni – Aerospace & Aviation – Ellen Ochoa». calstate.edu. Besøkt 12. november 2018.
12. 1 2  Kelly, Kate (24. september 2014). «Ellen Ochoa: First Latina Astronaut, Inventor and Now Director of "Mission Control"». Arkivert fra originalen 9. desember 2021.
13. ↑
14. ↑
15. ↑
16. ↑  Ellis, Lee (2004). *Who's who of NASA astronauts* (1st utg.). Americana Group Pub. s. 140. ISBN 978-0966796148. Besøkt 30. mai 2020.
17. ↑  «Guide to Hispanic Heritage».
18. ↑  Curtis, Anthony R. «Space Today Online – Man In Space Firsts – table of contents».
19. ↑  Delmore, Erin. «Ellen Ochoa, the first Latina to go to space: How to get more women into STEM». Besøkt 13. februar 2020.
20. ↑  «Spacefacts biography of Ellen Ochoa».
21. ↑  «STS-107 Entry Timeline». spaceflightnow.com. Besøkt 2. februar 2012.
22. ↑  «Ochoa Named Johnson Space Center Director». nasa.gov. Besøkt 10. januar 2013.
23. 1 2  «National Science Board». Besøkt 1. desember 2018.
24. 1 2  Canales, Christina. «NASA Johnson Space Center Director Ellen Ochoa to Be Inducted Into U.S. Astronaut Hall of Fame. Release J17-001». Besøkt 12. november 2018.
25. ↑  «Ellen Ochoa». Besøkt 31. januar 2016.
26. ↑  «Honorary Doctorate Awarded to Ellen Ochoa». Besøkt 30. mai 2020.
27. ↑  «Ellen Ochoa Prep Academy». Besøkt 10. oktober 2017.
28. ↑  Pickard, Arianna (27. juli 2017). «Union debuts 'community school' model with Ellen Ochoa Elementary». *Tulsa World*. Besøkt 30. mai 2020.
29. ↑  «Ochoa Middle School». Besøkt 30. mai 2020.
30. ↑  «Astronaut Ellen Ochoa becomes the first Hispanic woman in space». Besøkt 13. februar 2020.
31. ↑  «U.S. Astronaut Hall of Fame Induction Ceremony & Gala». Besøkt 22. februar 2017.
32. ↑  «Hispanic Executive's 2017 Best of the Boardroom». Guerrero Media.
33. ↑  «World's Most Prestigious Air & Space Hall of Fame to Enshrine Distinguished Class of 2018». Besøkt 30. oktober 2019.
34. ↑  Gass, Jeanette. «Ellen Ochoa». Optica. Arkivert fra originalen 10. mars 2022.
35. ↑  «Ready Jet Go!». Besøkt 30. mai 2020.

Eksterne lenker
---------------

* Biografi om Ochoa fra IEEE
* Ellen Ochoa Arkivert 2017-10-06 hos Wayback Machine Video produsert av *Makers: Women Who Make America*
* Intervju med Ochoa rettet mot unge kvinner Arkivert 2017-10-06 hos Wayback Machine
* National Women's History Museum – Spørsmål og svar med Ellen Ochoa (8. august 2018)
* NASA biografi
* 

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI
 |